Magic a Michael. Ak to bude nutné, až sedem zápasov
k titulu NBA.
Obaja sú majstrami hry.
A tentokrát ide o všetky guľôčky.
Ja a on.
Išli sme proti sebe prvýkrát.
Ide o súboj medzi dvoma legendami,
Magicom Johnsonom z L.A. a Michaelom Jordanom z Chicaga.
Keď ste na vrchole,
nechcete, aby vás z neho niekto zhodil.
BÝV. ROZOHRÁVAČ BULLS
Budete bojovať, až kým vás odtiaľ niekto nezhodí.
A tam stál Magic.
On... On bol pre mňa tým vrcholom.
Celá moja energia sa sústredila
na porážku tohto muža, tohto jediného muža.
Bol som jeho súper, a svojej koruny som sa nemienil vzdať ľahko.
Volajú ma Magic
Viete, hlboko v srdci som vedel, koho si vezmem.
Nebol som pripravený na manželstvo, ale vedel som, že sa ožením s Cookie.
Teda, jasné, že jej mamka, otec a všetci jej priatelia mali pocit,
že ja som pre ňu asi nebol tým pravým. Viete?
Lebo som jej stále lámal srdce.
Ale tak či tak som ju veľmi ľúbil.
Dobre som ho poznala a vedela som, že to nie je preto, že ma neľúbil.
COOKIE JOHNSONOVÁ
Tým to nebolo.
V roku 1991, keď sme hrali s Chicagom,
mi povedala:
„Pozri, ak to má fungovať, musím sa presťahovať do L.A.“
Povedala som mu, že podľa mňa
stojí našej svadbe v ceste to,
že ani nie sme zvyknutí žiť v rovnakom meste.
Celé tie roky sme mali vzťah na diaľku.
Takže sme sa museli naučiť žiť v tom istom meste.
Ale to by som urobila iba vtedy, ak by som mala prácu a vlastný byt,
lebo som stále chcela byť nezávislá.
Niektoré z nás trochu rozčúlilo, že sa znovu vracia
do tej jamy levovej, viete? Bolo to...
KAMARÁTKY Z UNIVERZITY
„Nepamätáš si, čo sa stalo?“
Bol to prvý rok,
keď ma pozval na play-off zápasy.
LAKERS DO TOHO!
Ešte som nebola na žiadnom z jeho finále.
Až vtedy, keď hrali finále proti Chicagu,
mi dovolil prísť.
Veľmi som sa na play-off tešila.
Chápete, veď to boli Chicago Bulls a Michael Jordan.
BÝV. ROZOHRÁVAČ LAKERS
Nebola sezóna, v ktorej sme si nemysleli, že sme najlepší.
Taká arogancia a sebadôvera vládla v našom tíme.
A aj do Chicaga sme šli s tým pocitom.
Začiatok zápasu kontrolujú L.A. Lakers.
Magic Johnson proti Michaelovi Jordanovi.
Boli dobrí. Teda, Chicago bolo dobré...
BÝV. KRÍDELNÍK LAKERS
...ale ešte nikdy neboli vo finále.
Ak ste v ňom nikdy neboli, neviete, aké to je.
Je to tak trochu nevýhoda.
Prvýkrát sme mali šancu postaviť sa tomu kolosu.
A pred zápasom sme boli nervózni.
Cítil som sa dobre. Prvý zápas sme vyhrali.
A. C. Green je naspäť na palubovke.
Ach, páni! Magic.
LAKERS PRETLAČILI BULLS
Čakali sme to. Ďalšie finále.
Je to naša práca.
BÝV. KRÍDELNÍK LAKERS
Dôležité výhry.
SKÚSENOSŤ SA VYPLÁCA
Druhý zápas. Ideme. Tak to roztočme.
NESKORÁ TROJKA PORÁŽA BULLS
A oni potom vyhrali ďalšie štyri.
Posledné sekundy. Magicova trojka blokovaná.
Loptu má Pippen.
A Chicago Bulls vyhrávajú svoj prvý titul NBA.
Magic sa len tak nevzdá.
Niečo mu musíte zobrať. Niečo, čo získal už mnohokrát.
A, nuž, my sme prišli a vzali mu to.
Chcel som ho zastihnúť na palubovke, ale nestalo sa.
Chcel som mu pogratulovať.
Prišiel k nám do šatne a silno ma objal, viete?
Pogratuloval mi a poprial mi veľa šťastia.
Objal ma a začal plakať.
Pre nás oboch bolo nádherné vidieť tú radosť.
Chcel som mu pogratulovať k výhre prvého titulu.
Nemusel to robiť, viete? Z hľadiska protivníka.
Ale on chápal, čo to znamená.
Získal som jeho rešpekt,
vstúpil som do toho klubu
Larryho Birda a Magica Johnsona.
Bol ozajstným šampiónom.
Michael Jordan je jednomyseľne najužitočnejším hráčom.
Máš pocit, že ti Magic Johnson odovzdáva pochodeň?
Michael Jordan tým hovoril:
BÝV. ŠPORTOVÁ NOVINÁRKA ESPN
„Čo keby si mi odovzdal štafetu?“
Ale Magic si tým nebol istý.
Chcel sa tam ešte chvíľu udržať.
Musím priznať, že boli na rade.
Ale tá prehra ma strašne bolela.
Povedal som si, že budúci rok sa vrátime a vyhráme.
Aj keď sme prehrali, pre nás to bolo dobré.
Vtedy porozumel, že môžem byť súčasťou tejto časti jeho života.
A potom prišla tá bazénová párty.
No, už viete, že som svojimi párty známy.
Boli najlepšie v Hollywoode.
Naozaj som mal špičkové bazénové párty.
Všetci sa na ne chceli dostať.
Bola to zábava, vzrušenie.
BÝV. ROZOHRÁVAČ LAKERS
Ženatí sa mohli dostať do malérov. A takisto aj slobodní.
Mnohým manželkám sa nepáčilo, že ich muži tam boli a ony nie.
Viete? Mal by predsa vyrásť.
Takéto veci... by už skrátka nemal robiť.
Celý čas som mu hovorila, že tomu nemôžem uveriť.
A on, že robím z komára somára.
A tak sme sa zas veľmi pohádali.
„No, ak tú párty usporiadaš, je koniec.“
Nepovolila som a ani on.
Hovorila som si, že toho nechcem byť súčasťou.
Nechcela som to zažívať.
Vravela som si, že je to možno znamenie.
Nuž, že sa nezmení.
A bolo to. Skončili sme.
Nemyslel som si, že naozaj odíde.
Ach, dosť to zabolelo.
Po sezóne som vždy chodieval na Bahamy,
kde som celý týždeň spal,
liečil si telo a upokojoval myseľ.
Cookie toho prežila veľa. O tom nie je pochýb.
A zaslúžila si toho omnoho viac.
Nezaslúžila si, aby som ju tretíkrát
požiadal o ruku a potom to znovu zrušil.
To si nezaslúžila. Na to bola príliš dobrá.
Keď ľudia hovoria o spriaznených dušiach...
Bola pre mňa dokonalou ženou.
Vtedy mi zavolal otec a povedal mi:
„Junior, tú ženu si musíš vziať.
Pán ťa ňou požehnal.
Robíš chybu, najväčšiu chybu svojho života.“
Zavolal mi
a povedal, že je asi pripravený.
Ja na to, že ak do toho pôjdeme,
musíme sa hneď po jeho príchode vybrať do Vegas, zosobášiť sa
a skrátka s tým skoncovať.
Povedala som, že svadbu mi netreba.
Už som nevedela, čo si počať.
A ja: „Poďme do toho.“
Vraj chce krátke zásnuby.
Vraj to musíme urobiť hneď, než si to rozmyslím.
Povedal som, že to sa nestane.
LANSING, MICHIGAN 14. SEPTEMBER 1991
Stále som si myslela: „Čo ak sa neukáže?“
Bála som sa, že to nedotiahne do konca,
pretože to už urobil mnohokrát.
Ako v tom filme Nevesta na úteku. On bol ženíchom na úteku.
Svadobné šaty mi boli o číslo alebo dva veľké,
pretože som zo stresu veľmi schudla.
Bola som veľmi nervózna a kamošky sa ma snažili upokojiť.
„Príde, neboj sa.“
Žiadny smiech ani chichotanie.
A žiadne výkriky „Aleluja“, keď vás konečne prehlásia manželmi.
Vždy, keď niekto vošiel,
pýtala som sa, či je už tam.
Vtedy sme rozmýšľali,
že ak tam prídeme, a stále sa to bude konať, tak sa to asi naozaj stane.
- Však? - Viete? No a potom...
- Potom sa to stalo. - Hej. Bolo to úžasné.
Dlho som ju nechal čakať.
Boli sme doma v Michigane,
a celá naša rodina, všetci priatelia a celý štát sa na nás díval.
Bolo to skvelé.
Stála som s otcom pred dverami.
Potom sa otvorili a ja som sa nemohla pohnúť.
Stále som pochybovala.
A otec sa ma spýtal, či to naozaj urobím.
Zhlboka som sa nadýchla a prešla uličkou.
Keď som uvidel, aká bola nádherná,
začal som plakať.
Bola to krásna chvíľa.
- Ako princezná. - Hej.
Bola nádherná. A Earvin...
- Skoro bolo vidieť... - Také vydýchnutie.
Presne, presne.
Akože: „Mám ju. Je to v poriadku, všetko je fajn.“
Týmto vás vyhlasujem za manželov.
Môžete pobozkať nevestu.
To vedomie, že sme konečne spolu
a že spolu niečo vybudujeme,
bol fantastický pocit.
PARÍŽ 18. OKTÓBER 1991
PREDSEZÓNA NBA
S Lakers sme šli do Paríža hrať proti niekoľkým francúzskym tímom.
Zhodli sme sa, že to môže byť naša svadobná cesta.
Posledný večer. Tak možno nabudúce.
S Cookie chodíme po meste, navštevujeme pamiatky.
Po večeroch sa prechádzame a naozaj si jeden druhého užívame.
Veľmi nám to pripomenulo časy na univerzite.
Už pár mesiacov predtým som prestala brať antikoncepciu,
lebo sme plánovali svadbu a tak.
V Paríži som si všimla pár príznakov.
Spravila som si test.
Ale nerozumeli sme mu, lebo bol po francúzsky.
Keď prišla chyžná upratať izbu,
ukázala som jej ho
a že...
Ona skríkla: „Oui, oui!“
Bol som veľmi šťastný, lebo obaja sme chceli
mať spolu dieťa.
Konečne som si ju vzal a zrazu bola tehotná.
A potom bol čas pripravovať sa na sezónu.
Novou úlohou bolo poraziť Bulls.
BÝV. ŠPORTOVÝ TRÉNER LAKERS
Cítili sme, že s tímom, ktorý máme,
sa vrátime naspäť do finále.
Bol to zápas číslo 6 z 8 v predsezóne.
SALT LAKE CITY 26. OKTÓBER 1991
Prileteli sme do Salt Lake City a prišli sme do hotela.
Čakala na mňa správa, že mám zavolať do kancelárie.
Zavolal som a Jerry mi povedal: „Pošli Magica domov.“
„Prečo?“
„To ti nepoviem, ale potrebujeme ho tu.“
„Hneď.“
Jerry so mnou nikdy takto nehovoril.
Akože: „Chcem, aby si niečo vedel.“
Prisvedčil som a zavolal som ho.
Povedal som mu, že sa vracia domov.
Spýtal som sa prečo.
A on na to: „To neviem. Ale povedal, že musíš prísť.“
Ja na to, že sa vraciame hneď po zápase a že sa s ním porozprávam na druhý deň.
Gary povedal, že musím ísť hneď.
Zavolal mi Dr. Mellman. Vraj:
BÝV. AGENT MAGICA
„Z Utahu sa musí vrátiť.“ Ja že prečo. „Nemôžem ti povedať.“
„Earvin sa musí vrátiť.“ „Nemôže odohrať?“ „Nie.
BÝV. LEKÁR LAKERS
Musí sa vrátiť. Nie, nemôže hrať.
Keď príde, pošlite ho za mnou.“
Boli sme v Utahu a Magic mal hrať.
Keď sme prišli do haly, nebol tam.
Vraj šiel naspäť do L.A.
Mal chrípku, prechladol, alebo niečo.
Už prešiel predsezónnym vyšetrením.
Tam by sa ukázalo čokoľvek,
čo by mohlo byť zlé.
Rakovina? Alebo čo to má?
Šiel som priamo za doktorom Mellmanom.
Kanceláriu mal asi na treťom poschodí.
Bolo asi 17.30.
V čakárni nikto nebol.
A potom Dr. Mellman otvoril dvere
a zavolal Earvina dnu.
Keď zatvorím oči, presne viem, ako to tam vyzeralo,
kde sedeli Earvin a Lon.
Posadil som sa a, viete,
hneď som vedel, že je niečo zle, lebo sa tak zvláštne tváril.
Otvoril šuplík,
vytiahol z neho obálku a z nej dokument.
A potom...
povedal: „Mám pre teba zlé správy. Máš HIV.“
ZISTENÉ ANTIGÉNY HIV-1 A PROTILÁTKY HIV-1/HIV-2
LABORATÓRNE VÝSLEDKY DOKAZUJÚ VÍRUS HIV.
Len som tam ticho sedel.
Nemohol som uveriť...
bol som ohromený.
Spýtal som sa: „Si si istý?“
Keď som sa prebral, pýtal som sa:
„Dobre, no... tak čo to znamená?
Zomriem?“
On povedal, že to ešte nevedia.
Povedal, že ho niečo znepokojuje.
Že jeho žena je tehotná
a čo jej má povedať?
Mali sme mať rozprávkový život
a ja som sa zrazu dozvedel takúto zdrvujúcu správu.
Sedel som tam a myslel si: „Ach, bože.
Ako mám prísť domov a povedať jej to?“
Vedel som, že ju to zničí a zraní.
Doma som sa chystala sledovať zápas,
keď zazvonil telefón.
Bol to Earvin.
Povedal, že je na ceste domov a že mi potom povie, o čo ide.
Vedela som, že ak nehrá, musí to byť vážne.
To čakanie bolo mučivé.
Bola to jedna z najťažších vecí, ktoré som v živote urobil.
Povedať niekomu, koho milujete
a kto miluje vás...
Otvoril dvere, pozrel na mňa
a povedal: „Musíme sa pozhovárať.“
A potom: „Neviem, ako inak to povedať.
Vyšiel mi pozitívny test na vírus HIV, ten, ktorý spôsobuje AIDS.“
Začala plakať a...
to mi zlomilo srdce.
Skrátka mi to zlomilo srdce.
„Božemôj. Ty zomieraš?“
Všetci pozitívni, o ktorých sme počuli, zomreli.
Potom sa spýtala, čo to znamená pre ňu
a pre bábätko. A na to som nevedel odpovedať.
Ach, božemôj. Moje dieťa.
A čo moje dieťatko?
Čo bude s mojím dieťatkom?
Povedala som si: „To nie. Nie.“
MATKA
„To si snáď uťahujete.“
Vtedy o tom nikto nevedel.
BRAT
Iba to, že to znamená smrť.
Práve sme sa chystali večerať.
Vzala som si kabelku a nasadla do auta.
A plakala som.
Modlila som sa, plakala a zase sa modlila.
Ako keby ma niekto udrel tyčou do žalúdka.
Všetci sme boli zničení, ale najviac ma bolelo vidieť,
ako trpia mama s otcom.
SESTRA
Modlila som sa: „Pane, neber mi ho. Pane, prosím.
Neber mi moje dieťatko.“
Plakala som. Chvíľu som musela byť sama.
SESTRA
A, nuž...
Zazvonil telefón a mama s niekým dlho hovorila.
SYN
Potom povedala, že so mnou chce hovoriť otec.
Pamätám si, ako sa to snažil vysvetliť.
Vraj: „Nakazil som sa vírusom HIV.
Doktori o ňom veľa nevedia.
Ale budem v poriadku.“
Potom sme sa rozprávali s mamou, snažili sme sa prísť na to, čo to znamená.
Hovorili sme aj s doktormi a tí nám povedali, že s ním máme stráviť
veľa času, pretože pravdepodobne nebude žiť dlhšie než pár rokov.
27. OKTÓBER 1991
Na druhý deň sme vstali a vybrali sa k doktorovi.
Otestoval ma.
Na výsledky sme čakali celé dni.
Tá nevedomosť ma mučila.
Boli to najhoršie chvíle môjho života.
Čakal som a premýšľal...
o svojich rodičoch, bratoch a sestrách, o synovi Andrem.
Mám si usporiadať záležitosti?
Myslel som, že sa pozerám smrti do očí.
Nespával som. Stále som premýšľal:
„Držím ju v náručí poslednýkrát?“
Dorazili Magic a Cookie.
Otvorili dvere.
A boli celí uplakaní.
Čo sa vtedy dá povedať? A čo urobiť?
Earvin navrhol, nech si sami dvaja
zájdeme na prechádzku po pláži.
Kráčali sme a on začal rozprávať.
Povedal som mu, že ak sa mi niečo stane,
musí sľúbiť, že sa postará o moju rodinu.
„Tak asi budem musieť prestať hrávať.“
A v jednom momente povedal, že nevie, či vôbec chce žiť.
Že to možno skončí. Že sa...
30. OKTÓBER 1991
Vzorku jeho krvi poslali Dr. Davidovi Ho
do centra Aaron Diamond AIDS Institute.
MUŽ ROKA – DR. DAVID HO
S HIV/AIDS som pracoval už v 1980.
Vyrástol som v Los Angeles
a už od puberty som bol fanúšikom L.A. Lakers.
VÝSKUMNÍK AIDS
A vôbec, kto nepoznal Magica?
Zavolal a povedal, že Earvin je na tom veľmi zle.
Že má iba 203 T-lymfocytov.
A to je takzvaná hranica.
Ak máte 200, máte AIDS.
Bolo to veľmi znepokojivé.
Bol teda na hranici,
pod ktorou by bol náchylný na mnohé infekcie.
Hovorili o očakávanej dĺžke života.
Možno dva, najviac tri roky.
Neveril som,
že ho taký počet T-lymfocytov udrží pri živote ďalších päť rokov.
T-lymfocyty pomáhajú imunitnému systému bojovať s rôznymi infekciami,
vyrábať protilátky a rôzne iné reakcie.
Keď sa populácia týchto buniek zničí,
HIV sa zameria na organizáciu imunitnej reakcie.
A to človeku zabraňuje ovládať napadnutie
rôznymi patogénmi, ktoré sa v našom prostredí vyskytujú.
INŠTITÚT PRE INFEKČNÉ CHOROBY
Do reakcie na túto pandémiu som zapojený
už od prvých týždňov, v ktorých sme o novej chorobe vedeli.
Pokroky v molekulárnej biológii v poslednom desaťročí
umožnili vedcom z Národného inštitútu zdravia – NIH,
a univerzitám v celej krajine, ktoré NIH podporuje,
zmapovať genóm vírusu AIDS.
GENÓMOVÁ MAPA HIV
V 1991 to bolo kľúčové,
pretože vtedy neexistovali vhodné lieky.
Ak vám to diagnostikovali skoro, mohli ste mať šťastie.
Radil som, aby sme využili vtedajšie lieky na spomalenie priebehu
a aby sme čo najviac ochránili jeho imunitný systém.
A v blízkej budúcnosti sa objavia lepšie lieky.
Vtedy existoval iba jeden liek, AZT.
Trikrát za deň som musel brať päť tabletiek.
Podpísalo sa to na mne.
AZT spôsoboval nevoľnosť, zvracanie a anémiu.
Ale nevedeli sme, či tá extrémna fyzická námaha,
ktorú zažívajú profesionálni športovci,
bude pre jeho zdravie škodlivá.
Dr. Ho povedal, že už nemôže hrať basketbal.
Že s basketbalom skončil.
Ani to nepovedal spoluhráčom.
Hovoril som s Earvinom a Cookie.
Cookie najprv hovorila,
že s tým nepôjdu na verejnosť.
Že skrátka povedia, že odchádza do dôchodku.
Vedela som, že s tým zvládnem deň čo deň bojovať,
ale v súkromí.
Prekážalo mi o tom povedať celému svetu.
Ak by sme to ľuďom povedali, začali by s nami zaobchádzať inak.
Nechceli by nás vo svojom okolí.
Báli by sa nás čo i len dotknúť. Viete, tak som to cítila.
K médiám by ste mali byť otvorený...
BÝV. GENERÁLNY MANAŽÉR LAKERS
...informovať ich o situácii.
Ale nemusíte im povedať úplne všetko.
Z toho by bol celonárodný príbeh, celosvetový príbeh.
Čo im povieme?
Všetci sa ma to pýtali.
„Povieme im, že má chrípku.“
Dnes sa zahajuje sezóna NBA.
Začína sa dvanástimi zápasmi.
1. NOVEMBER 1991
Otázkou je: Bude Air Jordan a Bulls ďalej stúpať?
Po vymeškaní prvých troch zápasov
kvôli chrípke sa Johnson pred dvomi dňami objavil na tréningu.
Médiám povedal, že dúfa, že sa čoskoro vráti do hry.
Viete, nechcem si natiahnuť sval alebo sa zraniť
kvôli nedostatočnému tréningu.
Chvíľu som netrénoval, tak to teraz musím dobehnúť.
A uistiť sa, že budem mať nejakú kondičku.
Keď sa pozerám naokolo...
- Ako? - ...hneď mi je lepšie.
- Tak hráš? - Dnes tam nebudem.
- Naozaj? - Dnes mi budeš chýbať.
- Nuž, tak sa uvidíme na Vianoce. - ...len dnes.
Jasné. Ako sa máš, zlato?
Každý deň zaznievali otázky.
A každý deň
sa viac pochybovalo o tom príbehu s chrípkou.
Médiá zdvíhali obočie.
MAGIC ZMEŠKÁ ZAČIATOK SEZÓNY
Chceli sme ho rešpektovať
a veriť tomu, čo nám hovorili,
ale zároveň sme začínali niečo tušiť.
BÝV. REPORTÉR MIESTNEHO RÁDIA
Nesledujeme každú malú stopu.
Ak si niekto zlomí necht alebo čo,
alebo ak má niekto pokazený žalúdok, naozaj si nemyslíme, že to je niečo iné.
Ale za týmto sa skrývalo čosi viac.
Ľudia si tak...
Pošepkávali si a potom sa ubezpečovali, že to určite nič nie je.
Musel som klamať rodine.
Klamal som tímu, hlavnému trénerovi.
Klamal som celému svetu, chápete?
Klamali sme celému svetu.
Každý deň som sa prebúdzala so strachom:
„Božemôj, stále je to tu.“
Každý deň som si musela hovoriť, že dnešok nejak prežijeme.
Že Pán nás cez to prenesie.
Že musíme len veriť a nejako to dopadne.
3. NOVEMBER 1991
Prišli sme si vypočuť výsledky.
Mala som pocit, že odpadnem.
Povedali, že majú dobré správy. Že ja ten vírus nemám,
a ak ho nemám ja, nemá ho ani bábätko.
Ach, keď sme dostali tie výsledky,
poriadne sme sa objali.
Potom som odišiel bokom
a plakal som ako malé dieťa.
Znovu som cítil, že mám dôvod žiť.
Ale musel som nájsť niekoho, kto s tou chorobou žil,
aby som mohol porozumieť tomu, kam bude teraz smerovať moja cesta.
Aký bude môj každodenný život?
Je mi cťou predstaviť ženu, ktorá inšpirovala...
A ČO AIDS
...milióny a ktorá už 11 rokov žije s HIV,
spoluzakladateľku nadácie Pediatric AIDS Foundation, Elizabeth Glaserovú.
O pani Glaserovej som čítal jeden článok, a tak som sa s ňou spojil.
Chcel som, aby sa stretla s Earvinom.
Pred jedenástimi rokmi
som pri pôrode svojho prvého dieťaťa
kvôli krvácaniu dostala transfúziu asi troch litrov krvi.
O štyri roky neskôr som sa dozvedela, že som sa vtedy nakazila vírusom HIV
a že som ho nevedomky cez materské mlieko odovzdala
svojej dcére Ariel,
a ešte v maternici svojmu synovi Jakovi.
Hovoril som s Lonom
a snažil som sa rozhodnúť, čo urobím,
zvažoval som plusy a mínusy zverejnenia svojho stavu, toho, že by som o tom
povedal svetu.
Spýtal som sa jej, čo by urobila ona.
A ona... ani nezaváhala. Povedala, že to mám zverejniť.
Chcela, aby som sa stal tvárou kampane.
Aby som sa stal tvárou AIDS. Vraj je to dôležité.
Keď nám oznámili našu zdravotnú situáciu,
že z našej rodiny boli vírusom HIV nakazení traja členovia, doktor radil,
aby sme to nikomu nehovorili. Svet na to vraj nie je pripravený.
Povedala: „Magic Johnson zachráni môjho syna.
Ja to neprežijem. Moja dcéra je mŕtva.
Ale on zachráni život Jakovi.
Dá tomu meno a tvár.“
Pri stretnutí nám už len svojou prítomnosťou dala veľkú nádej.
Bola nahnevaná a naliehala,
aby sme sa čo najviac zapojili.
Aby sme sa spojili s tými, ktorí sa snažili nájsť liek.
S ľuďmi, ktorí podporovali pacientov.
Viete, skrátka, aby sme sa zapojili a zaujímali sa o to.
Pochopila som, že Boh ľudí stavia do takých pozícií náročky.
A verím, že Jeho zámerom bolo,
aby sme boli tvárou tejto kampane
a aby sme podporili a zachránili čo najviac ľudí.
V ten večer, šiesteho novembra, sme povedali:
„V piatok ôsmeho novembra urobíme tlačovku.
Na naplánovanie stačí jeden deň.“
Super. Hotovo.
Earvinovi a aj nám to dalo čas sa poriadne pripraviť.
7. NOVEMBER 1991
Bol to normálny deň.
Pripravil som sa na tlačovku. Prišiel som skoro.
A okolo deviatej ráno mi reportér z miestneho rádia zavolal,
že majú správu o tom, že Earvin má AIDS.
Zavolal si ma riaditeľ spravodajstva.
Povedal, že dostali tip,
že Magic má HIV a že odchádza do dôchodku.
Hneď som zdvihol telefón.
Povedal som mu: „Randy, prosím, nezverejňuj to.
Zavolám ti naspäť,
ale prosím ťa, aby si to neuverejňoval.“
„Povedz mi, čo je na tom pravdy.“
Nepovedal nie.
Taká spoľahlivá informácia naozaj mnoho vecí vysvetľovala.
Prečo sme o tom nič nepočuli.
Prečo je všetko zahalené tajomstvom.
Ten príbeh sme zverejnili, keď som sedel v aute.
Myslel som, že sa mi rúca celý svet.
Môjho priateľa odhalili na verejnosti.
Keď mi zavolal Jerry West,
trénovali sme na Loyolskej univerzite.
Jerry povedal: „Máme únik.
Jeden reportér z rádia tvrdí, že Magic je HIV pozitívny.
Dostaň ich z tej telocvične.“
V strede tréningu sa objavil Gary Vitti
a povedal, že hneď musíme ísť do Fóra.
„Nezastavujte a s nikým sa nerozprávajte.“
„Všetko zrušte.
Stretneme sa vo Fóre.
To, čo sa tu dnes dozviete, vám zmení život.“
Šiel som priamo do Fóra.
Povedali mi, že Earvin robí tlačovku a chce, aby som tam bol.
BÝV. PIVOT LAKERS
„Prídeš? Je to dôležité.“
Nič mi nepovedali.
Nakoniec tam všetci prišli
a vošli do šatne.
ŠATŇA LAKERS – IBA PRE HRÁČOV
Nebol som pripravený odísť.
Nebol som pripravený sa s nimi rozlúčiť.
Najhoršie na tom bolo asi to,
že som vedel, že s nimi už nebudem bojovať.
Obišiel celú miestnosť,
každého hráča objal a niečo mu zašepkal.
Opis celej situácie počuli naše uši priamo z jeho úst.
Ani jedno oko neostalo suché.
Bolo to šokujúce.
Ale chcel som tam preňho byť.
Lebo on tam vždy bol pre mňa.
Skrátka sme tomu nemohli uveriť.
Len sme tam tak stŕpnuto sedeli.
Bol to náš brat.
Človek, s ktorým sme strávili dlhé roky.
Keď niečo také počujete z úst svojej rodiny,
je to zničujúce.
Začal som plakať. Pýtal som sa, ako sa to stalo.
Väčšina z nás myslela na smrť.
Bolo to otupujúce.
Počúvali sme o tom v správach,
ale nečakali sme, že sa to stane niekomu, s kým sme trávili toľko času – rodine.
No, a...
a potom odišiel a povedal to svetu.
Aha, príde sem.
Stále čakáme.
Je zrejmé, že predtuchy sú čoraz horšie.
Radi by sme poznali odpoveď.
Už nám povedzte, o čo tu ide.
Je to tu veľmi napäté.
Kancelária Lakers. Tu je Jerry Buss, majiteľ Lakers.
A na pódium prichádza Magic Johnson.
Prenechajme mu slovo.
V prvom rade vám chcem popriať pekné... už neskoré popoludnie.
Kvôli...
vírusu HIV, ktorým som sa nakazil,
dnes musím ukončiť kariéru v Lakers.
V prvom rade chcem objasniť,
že nemám chorobu AIDS.
Viem, že mnohí sa toho o... že to chcete vedieť.
Som nakazený vírusom HIV.
Chcem povedať, že mi basketbal bude chýbať.
A, nuž,
odteraz budem hovorcom kampane proti vírusu HIV.
Je to nová výzva a nová kapitola v mojom živote...
Cítim sa akoby... akoby som bol zatlačený do rohu.
V takej situácii podľa mňa musíte bojovať a ja bojujem.
Dnes začíname program osudom jedného človeka.
Basketbalová hviezda Magic Johnson pred chvíľou potvrdil...
Je to nečakaná a šokujúca správa,
ktorú je náročné pochopiť dokonca aj teraz, pri jej vysielaní.
Pred chvíľou sme počuli potvrdenie.
Kariéra jedného z najoslnivejších športovcov na svete sa skončila.
Má iba 32 rokov.
Ľudia na celom svete nehovoria o ničom inom
ako o basketbalovej senzácii Magicovi Johnsonovi.
Zavolal mi a povedal mi o tom.
Tak, ako väčšia Američanov,
som z toho bol šokovaný a zničený.
Niečo také sa stalo len tak, z ničoho nič. Je to...
Včerajšok bol naozaj smutným dňom.
Viem, že nie je mŕtvy, ale akosi sa cítim, akoby mi zomrel brat
alebo niekto z rodiny.
Pamätám si, že som v kancelárii plakal.
Bol som zmätený. Pamätám si, že mi vyhŕkli slzy.
Všetci sme si mysleli, že to znamená trest smrti.
Je nažive, ale práve mu nie je veľmi dobre.
Viete, nechceme ho... nechceme písať pohrebnú reč.
Srdcervúce.
Nielen kvôli...
BÝV. PREZIDENT USA
...jeho oslnivej basketbalovej kariére,
ale aj kvôli tej radosti a tomu nákazlivému úsmevu,
ktorý sa stal hlavným prvkom našej kultúry.
Keď stojíte pod košom,
asistujete a okúzľujúco prihrávate, každý chce byť vaším priateľom.
Ale v takejto chvíli zistíte, kto sú vaši ozajstní priatelia.
Ak sa chce skutočne venovať osvete, bolo by vhodné,
aby hovoril o svojej sexuálnej minulosti a o tom, ako sa mohol nakaziť AIDS.
Nemalo by to byť v nejakom bulvárnom zmysle, ani by sa to
nemalo neslušne vyzvedať, ale bolo by to vhodné.
Ako to dostal? A prečo je to
také dôležité? Prečo záleží na tom, kto to ako dostal?
CHOROBA GEJOV SA ŠÍRI
Ľudí s HIV súdime podľa toho, ako sa nakazili.
V tejto krajine sme si doteraz mysleli,
že je to choroba gejov a užívateľov drog.
MAGIC PRED OTÁZKAMI UTEKÁ NA HAVAJ
Zvedavosť je vždy...
DIVOKÝ SEXUÁLNY ŽIVOT
...len jednou nepriateľskou otázkou:
Ako to dostali?
Johnson hovorí o svojom životnom štýle:
„Spal som s toľkými, s koľkými som mohol...“
ŽIVOT PLNÝ POKUŠENÍ A JAZDA V RÝCHLOM PRUHU
„...a to hlavne bez ochrany.“
MAGIC NIE JE HRDINA
Je tam morálne posolstvo?
Nemala by prevencia byť odkazom, ktorý bude Magic šíriť?
Zistil som, že má AIDS, a myslím, že jeho tričko už nosiť nebudem.
ŽIVOT STARÉHO MLÁDENCA HO DOVIEDOL K AIDS
POPIERA HOMOSEXUALITU
Musel som pochopiť, že to bola súčasť situácie.
INÉ OBETE: MAGICOVE ŽENY
Nemôžem... byť nahnevaný,
hoci som bol.
„Čo tu mám so sebou urobiť?“
Myslela som si: „Toto nie si ty.“
Tri z ôsmich striel pre Larryho.
Nie je to ten istý tým, ktorý viedol Magic.
O tom niet pochýb.
Sedel som tam a ľutoval sa.
Ale chcel som byť aj milovaný.
Viete, potreboval som niečo, čo ma uteší
v tejto novej situácii môjho života s HIV.
Nikto presne nehovorí, ako sa Magic nakazil,
ale pointou je, že s tým chce niečo urobiť.
A to tým, že sa stane hovorcom pre výskum AIDS a pre hnutie za bezpečný sex.
Už od dneška.
Večer sa objaví v talkshow s Arseniom Hallom.
Zazvonil mi telefón. Zdvihol som. Bol to Magic.
Povedal, že by mal večer prísť a pohovoriť si s Amerikou.
Spýtal som sa ho, či to nechce urobiť u Larryho Kinga.
On na to: „Nie, musíš to urobiť ty.
My to musíme urobiť.“
PRIATEĽ A KOMIK
„Pomôž mi žiť naveky.“ Na tú vetu nikdy nezabudnem.
„Pomôž mi žiť naveky.“
Vyšiel spoza opony.
Pamätám si, ako dlho trval potlesk.
Chlape.
Ten jasot davu som potreboval ešte raz počuť.
A počul som ho.
Potreboval som, aby ma niečo utešilo v tejto novej situácii,
v živote s vírusom.
A to mi Arsenio poskytol.
Ach, cítil som sa oveľa lepšie.
Vedel som, že budem v poriadku.
Nechcel som to robiť,
lebo som vedel, že sa Earvina budem musieť pýtať otázky, ktoré som sa
ho ako priateľa pýtať nechcel.
Ale on mi povedal:
„Nešetri ma.
Spýtaj sa všetko, čo by si sa spýtal, keby tam sedel niekto iný.
Očividne existujú ľudia, ktorí si nevedomky myslia,
že táto choroba je chorobou homosexuálnych vzťahov.
Pozrel sa mi do očí a povedal:
„Musím to povedať toľkým ľuďom, koľkým sa len dá,
lebo ľudia si myslia, že je to iba choroba gejov.
Myslia si, že nikto iný ju dostať nemôže.“
Prezident Bush prizval Magica do Národného výboru pre AIDS.
Johnson nad touto ponukou premýšľa a ešte sa nerozhodol.
Pred nejakým časom som mu napísal osobný list,
v ktorom som povedal, že chápem,
že teraz máme mnoho príležitostí poslúžiť ľudstvu,
a že by som ho rád privítal vo výbore.
Letel som do Washingtonu, stretol sa s prezidentom
a rozhodol som sa pridať k výboru.
Nuž, ide o peniaze a financovanie, prevenciu, výskum, starostlivosť.
Ukážem mu čísla a tabuľky,
ktoré ho ohúria.
MAGIC VO VÝBORE PRE AIDS
Ako prvé som sa chcel vzdelávať
nielen o AIDS,
ale aj o tom, ako pôsobil na černošskú komunitu.
Do tejto haly vstúpil Magic v novej úlohe.
Nebola to úloha megahviezdy L.A. Lakers,
ale komisára Národného výboru pre AIDS.
Magic, my nemáme hlas.
Nik sa nás nezastane a nehovorí o našich životoch.
Potrebujeme ťa.
Rok 1991 bola iná doba.
Niektorí ľudia Earvinovi nechceli ani potriasť rukou, ani ho objať.
Počul som, že to môžete dostať zo záchodových dosiek.
- Nemáš obavy? - Myslím, že mne sa to nestane.
Musíme sa zbaviť predsudkov voči nakazeným.
Pozerajme sa na to tak, ako to je.
RODINÁM HROZIA CHOROBY HOMOSEXUÁLOV
Je to infekcia, ktorá sa prenáša
spôsobmi, o ktorých sme si úplne istí.
Ale sme si úplne istí aj tým, ako sa neprenáša.
A tú pointu musíme ľuďom tejto krajiny opakovať.
Viete, začal som byť múdrejším.
Šlo mi to lepšie.
Musel som vyjsť medzi ľudí.
Ľudia chcú pomôcť.
Povedali, že vyzbierajú veľa peňazí
a že chcú pomôcť vzdelávať ľudí o HIV a AIDS
a takisto aj zvýšiť povedomie.
Aj tak som bol vždy človekom na verejnosti.
Nenechal som sa zastaviť vírusom HIV.
JOHNSONOVA PROSBA
Vždy vedel, kto je Earvin a kto je Magic.
POHNÚ ZÁZRAKY HORAMI?
AKTIVISTI STAVAJÚ NA JEHO PROSBE
Vždy si bol vedomý tejto jedinečnej príležitosti,
keď môže Magic, na rozdiel od Earvina,
svoj status využiť
a takisto naplniť očakávania.
Niektorí ľudia chceli viac.
Chceli počuť... jeho príbeh.
MAGICOV SVET: ŽIVOT PLNÝ POKUŠENÍ
A on sa k svojmu štýlu priznal.
Ženy majú rôzne fantázie. Niektoré chcú byť s dvomi, tromi naraz.
Viete, ja som raz bol so šiestimi naraz. To je...
- So šiestimi ženami? - Áno.
Ak sa opýtate, či som sa bavil, tak áno.
Ale... zaplatil som za to.
Vedeli ste o tých iných ženách?
Vlastne nie. Teda, bolo to o tom...
Dlho sme mali vzťah
- na diaľku. - Boli...
Teda to bola situácia, keď som naozaj nemohla očakávať...
- Od neho... - Hej.
A navyše bol v L.A. a bol tým, kým je, viete.
Nikdy som sa nehnevala.
Asi preto, že najprv som sa bála, že zomriem,
a potom som si konečne mohla trochu vydýchnuť.
Ale prichádzali sme na to deň za dňom.
Povedali nám, ako udržiavať Earvinovo zdravie,
pretože sa to veľmi týka imunitného systému.
Ubezpečil sa, že dodržoval cvičebný režim.
Ráno som behával a posilňoval.
A cez víkendy alebo po večeroch
som si prenajímal rôzne telocvične.
Takže som...
hral skoro sedem dní v týždni.
Počkať...
A okrem toho som chcel urobiť všetko pre to, aby som ľudí vzdelával.
Väčšina ľudí sa o AIDS naozaj bojí hovoriť.
A to udržuje nevedomosť nažive.
Magic Johnson pre odstránenie stigmy...
BÝV. PREZIDENT USA
...urobil viac, než ktokoľvek iný.
Lebo krajina ho milovala a rešpektovala.
A preto, že ľudia videli, že neprestáva bojovať.
Aký vplyv má Earvin „Magic“ Johnson
na americkú basketbalovú verejnosť?
Zamyslite sa.
Siedmeho novembra skončil s basketbalom, lebo mu zistili vírus HIV.
A keď dnes vyhlásili výsledky voľby All-Star tímu,
z rozohrávačov Západnej konferencie sa umiestnil druhý.
Zápas All-Star sa blížil.
Earvin bol v popredí...
VOĽTE HVIEZDY NBA
...ale nevedel, či mu NBA dovolí hrať.
Niektorí hráči sa báli...
BÝV. MANAŽÉR NBA
...proti nemu hrať,
pretože mali obavy, že ak sa porežú alebo tak,
mohli by sa nakaziť.
Zo všetkých strán prichádza strach a úzkosť,
aj od profesionálnych športovcov.
Šepkalo sa o možných bojkotoch,
SÚČASNÝ KOMISÁR NBA
súdnych sporoch a podobne.
V stávke bolo viac, ako som vtedy dokázal pochopiť.
Basketbalový zápas je naozaj drsný. Sú tam zrážky, stály kontakt...
Všade je krv.
Nechcel by som hrať proti niekomu, kto je HIV pozitívny.
Pozrite si ruky hráčov.
KRÍDELNÍK
Mám ruky plné škrabancov, jaziev a rán od nechtov
a zo všetkých ráz, keď som lakťom vrazil niekomu do zubov.
Vtedy krvácate obaja.
Stáva sa to, aj keď... aj keď pravdepodobnosť je malá.
Mnoho hráčov malo obavy.
Pre mňa bol priateľom a chcel som proti nemu hrať.
Viete, vždy som privítal šancu hrať proti Magicovi Johnsonovi.
Zúčastnil sa špeciálneho vysielania s deťmi.
Na začiatku
tam bolo niekoľko detí s AIDS.
Chcem im odkázať, že sa to môže stať aj im.
Ja som toho najlepším príkladom.
Stalo sa to, lebo som mal nechránený sex.
Chcela si niečo povedať?
Chcem, aby ľudia vedeli, že sme normálni.
To nie, nemusíš plakať.
Nemusíš plakať.
Sme obyčajní ľudia. To sme.
A chceme, aby sa k nám tak správali, však?
Chceš, aby sa s tebou kamaráti hrali,
aby ťa prišli navštíviť,
a aby ste mali prespávačky a tak?
Však? Áno.
Je normálne plakať. Je to normálne.
Nevedela som, že aj preňho to je také zlé, ako pre ostatných.
Ani s ním sa ľudia nechceli priateliť...
AKTIVISTKA HIV/AIDS
...a nechceli s ním mať nič spoločné. Hovorila som si:
„Veď to je Magic Johnson.“
ROZBROJE O MAGICOVEJ ÚČASTI
Ako môžu byť ľudia takí zlí?
Keď Magicovi zistili HIV,
myslím, že pre Davida sa to stalo postojom.
Magic je veľmi odvážny človek a toto je hrdinský čin.
A všetci sme mu prisľúbili podporu.
Okrem toho, že tam chcel byť pre Magica,
videl aj väčšie spoločenské dôsledky
vtedajších obrovských predsudkov.
Ide o našu hru.
BÝV. KOMISÁR NBA
Ale aj o našu ľudskosť a o Magica.
Takže, bez toho, aby som sa pýtal na názory,
lebo som sa bál, že ich bude primnoho,
som mu dovolil hrať.
Magic Johnson odišiel od Lakers kvôli vírusu AIDS,
ale teraz hovorí, že budúci mesiac bude hrať v zápase hviezd.
Nedá sa pochybovať o tom, čo tento zápas znamená
pre hráčov, najmä pre začiatočníkov a nováčikov.
Ale čaro momentu spočíva na Earvinovi,
velikánovi basketbalu,
pri ktorom fanúšikovia cítia, že sa ho takmer môžu dotknúť.
Pre číslo 32 nemôže nedeľa prísť priskoro.
Akonáhle budem
na palubovke, veci sa vyriešia sami.
Viete, basketbal ma nikdy neopustí.
Zavolal som komisárovi Sternovi a povedal som,
že viem, že v orlandskej hale sa deje veľa vecí,
ale že tam potrebujem zájsť
a zastrieľať si.
Odvetil: „Earvin, tá bude voľná
tak o 23.00 alebo 00.00.“
Povedal som mu, že prídem o 23.00 alebo 00.00.
Išiel som tam a celé hodiny som strieľal.
Keď sme prišli do Orlanda,
veľká časť hráčov hovorila, že budú zápas bojkotovať.
Že nebudú hrať.
Zvolal som schôdzu a pred ostatnými 23 hráčmi
som povedal: „Nebudeme o tom hlasovať.
Ale Magic ten zápas odohrá.
A my ho prijmeme.
A nielenže ho prijmeme, ale ho aj privítame.“
Bola to dôležitá chvíľa.
BÝV. ROZOHRÁVAČ PISTONS
Chcel som, aby mu všetci nielen podali ruku,
ale aby ho objali.
Nastupuje na svoj 12. zápas All-Star.
Earvin „Magic“ Johnson!
42. zápas hviezd je tu, Magic získava loptu ako prvý.
Magic!
Viete, začali sme zľahka.
Ale Dennis Rodman do mňa toľko narážal,
že to ostatným hráčom pomohlo.
„Ach, dobre. Dennis je naňho tvrdý. Rozbalíme to.“
A zrazu to všetko zmizlo.
Bol som vo svojej koži.
Začal som s prihrávkami naslepo.
Skvelá prihrávka.
Strieľal som ponad hlavu, vnikal som pod kôš.
Dajte mi do ruky loptu, a ja viem, čo s ňou.
Bol som naplno v hre a bavil som sa.
Pomyslel som si: „Ach, chýbalo mi to.“
Magic Johnson.
Nezáležalo na tom, kto mi stál v ceste.
Mal som pocit, akoby som nemohol minúť.
A Johnson! Magic vsieťuje dva za sebou.
Ide si po najužitočnejšieho hráča.
Na ten koniec nikdy nezabudnem.
A trojka. Či nie? Áno, skvelé!
Na časomiere bol ešte čas, ale všetci hráči vyšli na palubovku.
Ach, bol to najlepší pocit na svete.
Akoby hovorili: „To je všetko. Zápas sa skončil.
Šou sa skončila.“
Magic, si najužitočnejším hráčom.
Si veľmi statočný človek.
Táto chvíľa je tvoja. Gratulujem.
Tým zápasom sme s komisárom Davidom Sternom
zmenili diskusiu
ohľadne HIV a AIDS po celom svete.
Jeden zápas úplne zmenil situáciu s HIV a AIDS.
Magic poskytol istotu všetkým, ktorí touto chorobou trpeli.
Istotu, že to nie je rozsudok smrti,
a že by mali naliehať na vládu
a na zdravotníctvo, aby ju brali vážne.
Zostavenie výboru bolo dobré.
Ale nebol v ňom dostatok zdrojov.
A ľudia, ktorí ho riadili, neboli dostatočne zapálení.
Veľmi sa sústredili na belošskú komunitu
a nie na tie s inou farbou pleti.
AIDS v USA rastie najviac medzi menšinami.
Dôvodom, prečo tým ľudia z našej komunity trpia,
je nedostatok zdravotnej starostlivosti.
Vláda si myslí, že týchto ľudí môže vytlačiť do úzadia,
pretože ich aj tak nepotrebuje.
Dosiahol bod, v ktorom cítil, že veci sa nehýbu dosť rýchlo.
Výbor nemal vplyv, aký by mal mať.
Bojoval som s Bielym domom.
Povedal som si, že ak mám niečo zmeniť,
musím z výboru odísť a začať pracovať v teréne.
Magic Johnson dnes vyhlásil, že opúšťa Prezidentský výbor pre AIDS
a obviňuje Bushovu vládu, že úplne ignoruje jeho činnosť.
Nakoniec som si povedal: „Viete čo? Budem skrátka Earvin Johnson.
Budem sám sebou a urobím to podľa seba.“
Vytvoril vlastnú Nadáciu Magica Johnsona.
Naším poslaním bolo zvýšiť povedomie o HIV a AIDS,
podporovať HIV kliniky a podobne.
Pane, vy máte aj čiapku Lakers.
Hej, hej.
V Inglewoode v Kalifornii sa dnes zhromaždili hviezdy,
aby si uctili Johnsona a vyzbierali peniaze pre výskum a osvetu o AIDS.
Ja hrám basketbal.
Nehrám v NBA, aj keď by som mohol.
Ale teraz som spokojný, že cestujem po svete
a nehrám len basketbal, ale šírim aj osvetu o HIV a AIDS.
VRÁTI SA MAGIC?
Každý sa pýta, či bude znovu hrať.
MAGIC NEVYLUČUJE NÁVRAT
Lakers vyraďujú jeho číslo 32.
Dôležité je, že odkladajú len jeho číslo, a nie jeho.
Magic znovu odmieta zatvoriť dvere
za svojou kariérou v NBA.
Dúfam, že nebudete nahnevaní,
ak sa rozhodnem vrátiť a budeme to musieť urobiť znova.
A potom sa stala úžasná vec,
olympijské družstvo Dream Team.
NA PAMIATKU ELIZABETH GLASEROVEJ
Preklad titulkov: Martina Mydliar